Preĝejo Ĉiela Pordo (Kühnhausen)

Preĝejo Ĉiela pordo (germane: Dorfkirche Porta Coeli) estas luteranisma kirko en Kühnhausen (Germanujo, Himmelpfortenweg 7). Ĝia komunumo apartenas al la erfurta eklezia distrikto ene de la Evangelia eklezio en Meza Germanujo. La nepucita, el rompitaj ŝtonoj en la 1711-a jaro finfarita kirko (konsekro ĝia estis en la 14.10.1714) estas gotika kaj hala. Ĝi havas iom okcidente ĥorejan turon iom mezestarigita. La longa halo kaj la kampanilo havas angulŝtonojn. En 1713 okazis alikonstruo: tiam eoste estiĝis je tri flankaj finiĝinta ĥorejo. La longan navon kovras selotegmento, la turo havas spajron kun lanterno kaj supra globo. La teretaĝo posedas krucnervuran volbon. En la 18-a jarcento estis muntitaj, je tri flankoj, galerioj kaj loĝioj por gravuloj. La baptujo datas de 1903. De la antaŭula kirko el la komenco de la 16-a jarcento (kun friso konusarka) nur restoj konserviĝis. La ambona altaro datas de inter 1750-1799 havante du alirejojn: ĝia pentrita, multangula korbo tamen estas jarcenton pli malnova. Ne forgesindas granda bildo de la mezo de la 18-a jarcento, farite laŭ la tekniko de Jakob Samuel Beck. Vidatas en ĝi la krucumita Jesuo kun la Dipatrino antaŭ pejzaĝa fono. Orgenon kun 23 registroj sur du klavaroj (kun pedalo) konstruis en 1765 la ateliero de Franciscus Volckland. Literaturo Dehio-Handbuch der deutschen Kunstdenkmäler, Thüringen. Deŭtsĉer Kunstverlag, Munkeno kaj Berlino 2003, ISBN 3-422-03095-6, p. 738 Eksteraj ligiloj historio de la kirko Notoj